SCCC ร่วง 14 บ. หลังมีข่าวโฮลซิมจะขายหุ้นราคาต่ำกว่าราคาตลาด
SCCC ณ เวลา 11.17 น. ราคาอยู่ที่ 367 บ. ลบ 14 บ. หรือ 3.67% มูลค่าซื้อขาย 65.66 ลบ. โดยราคาหุ้นปรับตัวลงหลังจากมีข่าวว่าบ.โฮลซิม จะขายหุ้นทั้งหมดที่ถือใน SCCC คิดเป็นมูลค่า 2.41 หมื่นลบ. โดยจะขายหุ้นในราคาหุ้นละ 350-381 บ. ต่ำกว่าตลาด 0-8%
27 มี.ค. 2558

ผู้สื่อข่าวรายงานว่า ราคาหุ้นบริษัท ปูนซีเมนต์นครหลวง จำกัด (มหาชน) หรือ SCCC ณ เวลา 11.17 น. ราคาอยู่ที่ 367 บาท ลบ 14 บาท หรือ 3.67% สูงสุดที่ 380 บาท ต่ำสุดที่ 366 บาท มูลค่าซื้อขายที่ 65.66 ล้านบาท ขณะที่ดัชนีตลาดหุ้นไทยโดยรวมบวก 0.25%
โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็น ไอเอฟอาร์ ระบุว่า บริษัทโฮลซิม ซึ่งเป็นผู้ผลิตปูนซีเมนต์ของสวิตเซอร์แลนด์จะขายหุ้นทั้งหมดใน SCCC ผ่านบริษัทไทย ร็อค-เซม จำกัด ซึ่งเป็นบริษัทย่อยที่โฮลซิมถือหุ้นอยู่เป็นจำนวน 63.29 ล้านหุ้น คิดเป็นมูลค่า 2.41 หมื่นล้านบาท สำหรับข้อตกลงซื้อขายหุ้นครั้งนี้จะขายในช่วงราคาหุ้นละ 350-381 บาท ซึ่งต่ำกว่าราคาตลาดอยู่ 0-8%
ทั้งนี้เจพี มอร์แกนจะเป็นผู้ประสานงานในระดับโลกแต่เพียงผู้เดียว และผู้จัดการจำหน่าย ขณะที่ฟินันซ่าเป็นผู้จัดการจำหน่ายร่วม 